google/wiki40b huggingface dataset:
Ilkhanat

Ilkhanat (Parsi: سلسله ایلخانی) adalah salah satu daripada empat bahagian Empayar Mongol. Ia berpusat di Parsi (hari ini di Iran, Iraq, Afghanistan dan Pakistan Barat). Wangsa Ilkhanat bermula dengan serangan Genghis Khan, seorang panglima Mongol yang terkenal, ke atas Empayar Khoarezmiyah, dari tahun 1219 hingga 1224 M. Jajahan Mongolia di Parsi kemudiannya diletakkan di bawah komando Chormagan, Baiju dan Eljigidei.

Ilkhanat Awal

Maksud Ilkhan ialah "subordinat Khan" dan merujuk kepada perbezaannya dengan Khagan Mongke, pemerintah Empayar Mongolia. Maka raja-raja Ilkhanat berdaulat sepenuhnya di empayar mereka dan tidak diperintah oleh Khagan. Keturunan Hulagu meneruskan pemerintahan mereka di Parsi selama lapan puluh tahun. Pegangan agama pula bermula dengan agama-agama dukun, diikuti dengan Buddha dan akhirnya Islam. Namun begitu, Ilkahanat tetap bermusuhan dengan kerajaan Mamluk yang telah berjaya mengalahkan tentera Mongol dan tentera salib. Tentera Ilkhanat pula tidak pernah berjaya menawan jajahan-jajahan Mamluk menyebabkan Ilkhanat terpaksa melupakan niat mereka untuk menawan Syria dan kubu kuat mereka di Kesultanan Rom dan kerajaan Armenia di Cilicia. Kegagalan mereka adalah kerana pertempuran mereka dengan Chagatai Khanat di Mughulistan dan Angkatan Kencana di Kaukasus dan Mawaraun Nahar atau Fararud (sekitar Uzbekistan). Walaupun di bawah pemerintahan Hulagu Khan, Ilkhanat tetap bertempur dengan tentera Mongolia di Rusia.

Pemelukan Islam

Ketia era Hulagu Khan, kerajaan Ilkhanat ialah sebuah kerajaan Buddha Tibet yang majoriti penduduknya beragama Islam. Hasil usaha Rashiddin, wazir Ilkhanat ketika itu, raja Ilkhanat, Ghazan Khan, memeluk Islam dan memakai nama Mahmud Ghazan. Islam sekali lagi naik di Parsi.

Perpecahan

Selepas kewafatan Abu Said pada tahun 1335, empayar Ilkhanat mula berpecah belah dengan pantasnya dan akhirnya membentuk negeri-negeri kecil yang bersaing sesama mereka, terutamanya negeri Jalayiriyah. Namun begitu, tinggalan tentera Mongol dibawah pimpinan Tamerlane yang berbangsa Turki, menyatukan bekas jajahan Ilkhanat ini dan membentuk Wangsa Timuriyah.
K. Parthiban

Kehidupan awal

Parthiban dilahirkan di Ladang Raja Musa, Kuala Selangor, Selangor. Beliau menghadiri Kolej Latihan Guru Seri Kota di Kuala Lumpur sebelum mendaftar di Universiti Malaya, di mana beliau lulus dengan Sarjana muda Sains (B. Sc.) dan kemudian Sarjana Pendidikan (M. Ed.) dalam Pengurusan Pendidikan.
Parthiban berkhidmat sebagai guru dari tahun 1994, tahun 2006 di sekolah di Tanjung Karang dan Kuala Selangor sebelum memasuki politik.

Kerjaya politik

Pada 16 April 2007, walaupun menjadi relatif baru dalam politik, Parthiban telah dipilih sebagai calon BN dalam Pilihan raya kecil Ijok 2007. Parthiban akhirnya dikalahkan oleh Khalid Ibrahim dari Parti Keadilan Rakyat (PKR) dalam pertarungan langsung.
Pada pilihan raya umum Malaysia 2008, K. Parthiban bertanding dalam N10 Bukit Melawati, Dewan Undangan Negeri Selangor dan akhirnya tewas kepada Muthia a/l Maria Pillay dari PKR dengan kebanyakan 297 undi tipis.
Triumph ov Fire

Sejarah

Kumpulan Triumph ov Fire ditubuhkan pada 1990-an. Kumpulan Triumph ov Fire  merupakan kumpulan pemuzik yang membawa genre Atmospheric Black Metal/Melodic Extreme Metal.
Opah

Rupa

Muka Opah berbentuk segi lima, dengan tahi lalat pada pipi kirinya. Dia selalu memakai baju kurung biru muda berbunga biru biasa, sarung perang bercorak batik, dan alas kepala biru. Pada musim raya, dia gemar berpakaian serba hijau.

Perwatakan

Opah ialah seorang warga emas yang berlemah-lembut anginnya jika dibandingkan dengan cucunya Ros, khususnya ketika melayan kenakalan Upin dan Ipin, sehingga dia disangka memanjakan adik-beradik kembar itu. Dia kaya dengan pengetahuan duniawi dan keagamaan. Walaupun usianya lanjut, namun dia tetap kuat badan dan ingatannya. Usianya boleh dibayangi dengan memori hidup sewaktu zaman Jepun dalam episod "Kami 1Malaysia".
Espolla

Espolla merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Ikan bakar

Ikan bakar merupakan sebuah hidangan ikan yang dibakar menggunakan arang. Ia dikategorikan dalam masakan Indonesia, Malaysia dan pelbagai negara Asia Tenggara lain. Biasanya, ikan diperap atau disapu (dengan rempah dan kadangkala sambal belacan) dan kemudian dipanggang; dan kadang-kadang, daun pisang diselit di antara hidangan tersebut dan pinggan hangat.
Java Transaction API

Java Transaction API (JTA) merupakan salah satu API Java Enterprise Edition (Java EE) yang menbolehkan urus niaga teragih terjadi antara sumber-sumber X/Open XA pelbagai dalam persekitaran Java. JTA ialah sebuah piawaian yang dibangunkan di bawah Java Community Process sebagai JSR 907.
Rencong

Rencong ialah sebuah senjata tradisional bagi orang Aceh yang menyerupai keris. Ia merupakan senjata utama bagi orang Aceh sebagai mana keris merupakan senjata utama bagi orang Jawa. Ia direka bentuk menyerupai huruf L, dan bila dilihat lebih dekat menyerupai kaligrafi kata Arab بسم الله bismi-Llah ("dengan nama Allah").
Courcelles-la-Forêt

Courcelles-la-Forêt merupakan sebuah komun di jabatan Pays-de-la-Loire di barat-laut Perancis.
Varinfroy

Varinfroy ialah sebuah komun di jabatan Oise di utara Perancis, wilayah Picardy.
Ab. Halim Bin Ab. Rahman

Dato' Ab. Halim Bin Ab. Rahman ialah ahli parlimen P020 Pengkalan Chepa, negeri Kelantan , Malaysia. Beliau menang setelah bertanding dalam Pilihan Raya Umum Malaysia 2004 pada 21 Mac 2004 atas tiket parti PAS.
Beliau ialah Ahli Jawatankuasa Kerja PAS Pusat
Salorino, Cáceres

Salorino merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Room On Fire

Proses Rakaman

Sebaik sahaja selesai jelajah bagi album Is This It, kugiran ini kembali ke studio bagi merakamkan lagu-lagu baru, pada mulanya bersama penerbit Nigel Godrich. Malangnya, sesi rakaman tidak menjadi seperti yang diharapkan dan mereka kembali bersama Gordon Raphael. Pada ketika itu, The Strokes mempunyai baki hanya tiga bulan untuk menyiapkan keseluruhan album. Gitaris Nick Valensi menyatakan, "album ini pasti akan menjadi lebih baik jika kami mempunyai beberapa minggu lagi."
Islam di Tonga

Sekolah Islam

Komuniti Islam Tonga merancang untuk menambahkan dana di Middle East untuk membina sebuah sekolah asrama baru di Tongatapu. Sekolah ini mengikuti kurrikulum sekolah Tonga, telah selain itu menawarkan bahasa Arab dan pengajian Islam sebagai pilihan. Sheikh Imam Abdul Fader, seorang pemimpin rohaniah komuniti Islam Tonga dan seorang guru matematik, berkata projek mereka adalah sebuah sekolah asrama tiga tingkat yang akan mengkhidmat umat Islam dan bukan Islam, terutamanya anak yatim yang sering deprived education. Kanak-kanak di sekolah tidak akan dipaksa atau masuk Islam. Dia juga berkata suatu rombongan kecil umat Islam Tonga akan meninggalkan Tonga pada Jun 2007 untuk berangkat ke Saudi Arabia dan Qatar untuk mencari pendermaan dan modal untuk sekolah baru, sejak kedua-dua negara ini dikenali dengan sumbangan kuat mereka pada komuniti Islam di Australia dan New Zealand.
Kelawar Ladam Utara

Ciri-ciri

Kelawar Ladam Utara ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Ladam Utara membiak dengan beranak.
Kampung Fikri, Setiu

Poskod

Poskod yang digunakan di Kampung Fikri, Permaisuri, Terengganu adalah 22110.
Tumbuhan saka

Kategori tumbuhan saka

Walaupun begitu, tumbuhan saka boleh dipecahkan lagi kepada dua kategori dalamnya iaitu tumbuhan herba saka dan tumbuhan berkayu saka.

Kitaran hidup

Tumbuhan saka boleh hidup sementara (beberapa tahun) atau hidup lama seperti pokok kayu yang boleh hidup sehingga lrbih dari 4,000 tahun. Ia boleh berbeza dari ketinggian beberapa milimeter sehinggalah 100 meter tinggi. Ini termasuklah pelbagai jenis kumpulan dari paku-pakis dan lumut hati sehinggalah tumbuhan berpangkat tinggi seperti orkid dan rumput.
Tumbuhan yang berbunga dan berbuah hanya sekali dan kemudiannya mati digelar monokarpa. Walaupun begitu, kebanyakan tumbuhan saka ialah polikarpa iaitu berbunga dalam banyak musim sepanjang ia hidup.
Kampung Peruas

Poskod

Poskod yang digunakan di Kampung Peruas, Dong, Pahang ialah 27600.
Muara Sabak Ilir

Poskod

Poskod yang digunakan di Muara Sabak Ilir adalah 36761. Terdapat 12 buah desa di dalam daerah kecamatan Muara Sabak Timur.
Eßweiler

Eßweiler merupakan sebuah kawasan perbandaran terletak di daerah Kusel, Rhineland-Palatinate, Jerman.
Bhadaur

Demografik 2001

Menurut bancian India pada tahun 2001, Bhadaur memiliki bilangan penduduk seramai 16,818. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bhadaur memiliki kadar pendidikan (kebolehan membaca) 50%, di bawah kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Mat Dan

Kehidupan awal

Daniel Tyler dilahirkan di Bristol, England pada 18 Oktober 1989 sebagai anak kedua daripada tiga beradik. Adik bongsunya bernama Will Tyler (lahir 1993) manakala abangnya ialah Joe Tyler. Beliau ialah anak kepada Kevin dan Nicola Tyler. Bapanya seorang ahli perniagaan manakala ibunya pula seorang pentadbir.

Kedatangan ke Malaysia

Pada tahun 2009, beliau telah pergi melancong di Thailand dan Laos bersama seorang rakannya selepas menamatkan Advanced Subsidiary Level di kolej beliau. Ketika itu, rakannya telah memberi cadangan agar beliau melawati Pulau Perhentian. Ketika di sana, beliau mendapat tahu pula mengenai Pulau Kapas. 10 hari selepas berada di Pulau Perhentian, beliau datang ke Pulau Kapas. Sepanjang berada di situ, beliau menjadi seorang sukarelawan di sebuah chalet. Beliau menjaga meja sambut tetamu di samping membersihkan bilik tetamu selama empat bulan sebagai saraan diri sebelum meneruskan perjalanannya. Beliau kembali ke Pulau Kapas pada tahun 2010 lalu menetap sehingga lebih 7 tahun di sana dengan alasan layanan baik orang Malaysia dan tempat yang cantik menyebabkan beliau terus kekal di pulau tersebut. Di situ jugalah beliau telah mempelajari cara hidup dan bahasa penduduk tempatan dengan penguasaan dialek Terengganu memakan masa sebanyak 3 hingga 4 tahun.
Pada 26 Februari 2018, Daniel telah menerima status Penduduk Tetap (PR) Malaysia daripada Timbalan Perdana Menteri Malaysia ketika itu, iaitu Dato' Seri Dr. Ahmad Zahid Hamidi ketika perasmian Ekspo Terengganu 2018 di pekarangan Kompleks Sukan Terengganu.

Memeluk Islam

Pada Januari 2013, beliau telah memeluk Islam dengan bantuan abang angkatnya, Zakaria Sulong, lalu menukar namanya kepada Mohammad Kareef Daniel Abdullah.

Keluarga

Beliau telah bertunang dan bernikah dengan Nadifa Adnan (30 tahun), seorang gadis Melayu tempatan, pada 12 Mac 2017 di rumah keluarga isterinya di Bukit Chendering, Terengganu.
Beliau telah mendapat seorang anak lelaki yang dilahirkan pada 5 Mei 2018 dengan berat 2.7 kilogram pada pukul 6.43 petang waktu Malaysia di Hospital Pakar Salam serta diberi nama Muhammad Zayne Danial James Tyler.

Kerjaya

Setakat Januari 2019, beliau berkerja sebagai seorang penyampai radio di saluran Manis FM dan mengendalikan sebuah rancangan travelog makanan.

Duta

Pada 22 Oktober 2016, beliau telah dilantik sebagai Duta Alam Sekitar Negeri Terengganu sempena Hari Alam Sekitar Negara Peringkat Negeri di Kerteh oleh Jabatan Alam Sekitar (JAS).
Pada 4 September 2019, Mat Dan telah dipilih sebagai Ikon Pelancongan Terengganu oleh kerajaan negeri Terengganu. Pemilihan beliau dibuat bagi membolehkan Mat Dan mempromosi dan memperkukuh nama Terengganu ke persada yang lebih besar, khususnya pasaran luar negara seperti United Kingdom dan Eropah. Beliau menyatakan, "sejak hari pertama saya sampai di Malaysia, saya telah jatuh cinta dengan negara ini".
Sekolah Jenis Kebangsaan (C) Pai Wen

Sejarah

Sekolah Cina ditubuhkan atas kesedaran perlunya pendidikan di kalangan orang-orang Cina oleh mendiang Encik Chong Tai Kong, Kapitan Cina Ranau (1946-1986). Satu AJK untuk mewujudkan sebuah sekolah Cina dibentuk. Beliau telah memohon tanah dari kerajaan untuk menjadi tapak sekolah (rujuk pelan lokasi tapak sekolah). Perbelanjaan pembinaan bangunan sekolah adalah hasil derma dari orang-orang Cina setempat. Atas kerjasama dan usaha dari masyarakat Cina setempat, sekolah Cina di Ranau telah didirikan pada tahun 1950 dan dinamakan Sekolah Rendah Hwa Chiaw.
Bilangan muridnya hanyalah dalam lingkungan 10 orang apabila sekolah ini mula beroperasi dengan seorang guru besar merangkap guru yang mengajar. Beliau ialah mendiang Encik Lim Xi Ming yang kemudiannya diganti oleh mendiang Encik Lim Chu Keng, Kapitan Cina Ranau (1986-2000). Penggajian mereka pada masa itu datang dari hasil pungutan derma masyarakat Cina setempat. Sejak tahun 1956, polisi pelajaran telah mendapat satu hala yang lebih jelas. Dasar galakan dari kerajaan telah merangsang pertambahan kemasukan anak-anak ke sekolah. Sehingga Jun 1965, bilangan murid mencecah hingga 70 orang. Pada 1964, mendiang Encik Lim Choo Keng yang juga Pengerusi Lembaga Pengurusan Sekolah pada ketika itu menyedari perlunya mencari tapak baru bagi sekolah kerana bangunan sekolah yang sedia ada tidak lagi mampu menampung murid yang semakin bertambah. Kebetulan pula kerajaan Negeri ingin bertukar tapak sekolah ini dengan tapak yang baru.
Pada tahun 1965, pembinaan sekolah baru iaitu tapak yang digunakan hingga sekarang telah siap dibina dengan satu blok bangunan baru yang mempunyai 4 buah bilik darjah, 1 bilik guru dan 1 bilik guru besar. Perpindahan ke sekolah baru ini juga membuka satu era baru kerana nama sekolah ini telah diganti kepada Sekolah Rendah Pai Wen.
Pada tahun 1984, satu lagi blok bangunan telah didirikan hasil usaha AJK Lembaga Pengurusan Sekolah ketika itu yang diketuai oleh mantan lembaga iaitu Encik Abdul Halik Chong, Kapitan Cina Ranau pada masa kini. Pungutan derma ke seluruh negeri Sabah dari para pekedai Cina (kecuali kawasan Pantai Timur Sabah dan Labuan) telah dibuat untuk tabung pembangunan. Selain dari itu, Kuari Tan Shin Dam, Kilang Papan Tempios, Superwood dan Syarikat Perlombongan Mamut juga turut menyumbangkan bahan-bahan pembinaan.
Pada tahun 1990, sebuah lagi blok bangunan didirikan. Pembinaan kali ini termasuk tandas murid, kantin, rumah guru besar, padang permainan dan pagar. Perbelanjaan projek pembangunan ini adalah 100% bantuan modal dari kerajaan negeri. Satu blok bangunan dua tingkat telah siap dibina pada tahun 2005. Tingkat bawahnya dengan 6 buah bilik darjah mulai digunakan pada Ogos 2005.
Dommartin, Somme

Dommartin ialah sebuah komun yang terletak di komun Somme di Picardie di utara Perancis.
Skala (peta)

Skala pada peta merujuk kepada nisbah unit pada peta atau atlas yang bersamaan dengan jarak sebenar. Skala peta boleh dikategorikan kepada empat jenis; nisbah terkecil, pecahan, perkataan, atau grafik. Skala yang ditulis dalam perkataan merupakan skala leksikal.
Peta kadangkala disebut mempunyai skala besar atau skala kecil. Skala besar merujuk kepada nisbah yang digunakan untuk jarak atau keluasan yang kecil, supaya objek kelihatan lebih besar. Sebaliknya, skala kecil pula digunakan untuk merujuk kepada nisbah yang digunakan untuk kawasan yang luas.
Saint-Saturnin, Puy-de-Dôme

Saint-Saturnin merupakan sebuah komun di jabatan Puy-de-Dôme di tengah Perancis.
Pandikar Amin Mulia

Kerjaya politik

Pandikar menceburi bidang politik pada 1982 apabila bertanding bagi kawasan Parlimen Kota Belud, tetapi tewas. Pada tahun yang sama beliau bertanding pula pada Pilihan Raya Kecil (PRK) kawasan DUN Usukan, Sabah dan berjaya memenangi kerusi itu atas tiket USNO.
Beliau pernah menjadi Ketua UMNO Bahagian Kota Marudu dan meletak jawatan selepas menjawat jawatan Speaker Dewan Rakyat. Beliau juga pernah memegang jawatan Speaker Perhimpunan Negeri Sabah dari 1986 hingga 1988. 
Beliau juga merupakan bekas Senator dan dilantik sebagai Menteri di Jabatan Perdana Menteri (1999-2002). 
Beliau pernah menjadi Presiden Angkatan Keadilan Rakyat (AKAR BERSATU), sebuah parti politik dari Sabah yang telah dibubarkan. Beliau juga merupakan Setiausaha Agung Pertubuhan Sabah Bajau Bersatu (USBO). Pada 2004 beliau menjadi (ADUN) Tempasuk, Sabah.

Yang Dipertua Dewan Rakyat

Pada 2008, Pandikar Amin terpilih sebagai Yang Dipertua Dewan Rakyat bagi sidang Parlimen penggal ke-12 selepas menggantikan Tan Sri Ramli Ngah Talib. Datuk Ronald Kiandee dan Datuk Wan Junaidi Tuanku Jaafar juga dari Malaysia Timur terpilih sebagai Timbalan Yang Dipertua.
Pada 2013, Pandikar Amin Mulia terpilih sekali lagi sebagai Yang Dipertua Dewan Rakyat selepas mendapat sebanyak 133 undi dalam sesi pemilihan Yang Dipertua Dewan Rakyat bagi sidang Parlimen penggal ke-13 pada 25 Jun 2013.Beliau mengalahkan bekas Hakim Persekutuan, Datuk Abdul Kadir Sulaiman - (89 undi). Abdul Kadir adalah calon dari pembangkang. Datuk Roosme Hamzah selaku Setiausaha Dewan Rakyat mengumumkan perlantikan tersebut yang dipilih menerusi kaedah undi bersurat.
Ahli Parlimen Beluran, Datuk Ronald Kiandee dan Ahli Parlimen Kuala Krau, Datuk Ismail Mohamed Said pula dipilih sebagai Timbalan Yang Dipertua Dewan Rakyat. Ismail Mohamed menggantikan Datuk Wan Junaidi Tuanku Jaafar yang pindah menjadi Timbalan Menteri Dalam Negeri.

Penulisan

Pandikar Amin Hj Mulia pernah menulis buku bertajuk '20 perkara dakwaan penyelewengan dan ulasan' pada 1992;Kota Kinabalu . Buku ini membincangkan tentang perjanjian dan persetujuan kemerdekaan Sabah bersama Malaysia .20 perkara adalah syarat kemasukan Sabah ke dalam Malaysia. Ini termasuklah pemansuhan Perkara 161C dan 161D. Beberapa pihak mempersoalkan bilangan pekerja dari Semenanjung yang bekerja di Sabah.
Issor

Issor merupakan sebuah komun di jabatan Pyrénées-Atlantiques di barat-daya Perancis.
San Vitero

San Vitero merupakan sebuah kawasan perbandaran di Sepanyol di Zamora, di komuniti autonomi Castile dan León.
Paus pembunuh

Ciri-ciri

Paus pembunuh ialah haiwan berdarah panas, melahirkan anak, menjaga anak sehingga mampu berdikari, dan mempunyai bulu di badan.
Jantung paus pembunuh terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Makanan

Paus pembunuh makan ikan paus lain, sotong, ikan, gajah laut dan anjing laut.

Kedudukan dalam Ikan Paus

Ia sebenarnya bukan ikan paus tetapi ia dalam keluarga dolfin. Paus pembunuh merupakan dolfin yang terbesar dan mampu membesar sepanjang 18 meter dan beratnya hampir 8 tan.
Mengkubang

Poskod

Poskod yang digunakan di Mengkubang adalah 33514. Terdapat 14 buah desa di dalam daerah kecamatan Manggar.
Hohenlohe (daerah)

Hohenlohe merupakan sebuah kabupaten (Landkreis) di Baden-Württemberg, Jerman.
Garisan Mannerheim

Garisan Mannerheim (Bahasa Finland: Mannerheim-linja, Bahasa Sweden: Mannerheimlinjen) ialah sebuah garisan kubu pertahanan di Segenting Karel yang dibina Finland untuk menangani ancaman dari Rusia. Sewaktu Perang Musim Sejuk, ia dikenali sebagai Garisan Mannerheim, sempena nama Fil Marsyal Baron Carl Gustaf Emil Mannerheim. Garisan ini dibina dalam dua fasa: 1920–1924 dan 1932–1939. Pembinaan garisan ini masih belum lengkap semasa tercetusnya Perang Musim Sejuk pada bulan November 1939.
Liu Zhi (sarjana)

Biografi

Semasa zaman kanak-kanaknya, beliau mendapat tunjuk ajar bapanya,Liu Sanjie (劉三杰). Pada usia 12 tahun, beliau mempelajari buku-buku agama bersama-sama dengan Yuan Ruqi (袁汝契) di taman Masjid Pengajian Tentera (yang kini tidak wujud lagi) di Nanjing. Pada usia 15 tahun, beliau memulakan karier pangajian di rumahnya. Selama 15 tahun beliau membaca buku-buku Konfusianisme, agama Buddha, Taoisme dan juga "Ilmu-ilmu Barat"; tiada satupun yang tidak dibaca beliau. Beliau menganggap Kongzi dan Mengzi sebagai "Pendeta Timur" dan Muhammad sebagai "Pendeta Barat", dan bahawa "ajaran-ajaran Pendeta Timur dan Barat, dahulu dan kini, adalah satu". Malahan beliau percaya bahawa kitab suci dan buku agama Islam adalah juga "serupa secara umumnya dengan apa yang dimaksudkan oleh Kongzi dan Mengzi". Pada usia sekitar 30 tahun, beliau menetap di kaki Gunung Qingliang di Nanjing, di situ beliau mula mentafsir dan menjelaskan dengan terperinci kitab suci Islam dengan menggunakan pengajian Konfusianisme untuk tempoh selama 20 tahun. Semasa tempoh ini, beliau membawa bersama manuskrip beliau untuk melawat dan meminta nasihat serta pendapat daripada orang Islam dan juga bukan Islam sebanyak dua kali yang meninggalkan kesan peninggalan beliau di serata tempat seperti Jiangsu, Shandong, Hebei, Henan, Anhui, Zhejiang, Guangdong, dan lain-lain. Pada tahun-tahun terakhir beliau, beliau menetap di studio beliau, Saoyelou ("House of Sweeping Leaves"), di Gunung Qingliang di Nanjing.
Beliau mempelajari bahasa Arab dan mahir dalam ajaran agama Buddha dan Taoisme. Beliau juga menulis beberapa buah karya mengenai Islam pada tahun 1674, 1710, dan 1721.
Tulisan beliau menjadi sebahagian daripada Han Kitab, satu himpunan kesusasteraan yang mensintesiskan Islam dan ajaran Konfusionisme.
Beliau mengatakan bahawa orang Islam dibenarkan untuk percaya pada Mandat Langit dan berkhidmat untuk maharaja, kerana Allah membenarkan Mandat Langit wujud.
Terasbendung

Poskod

Poskod yang digunakan di Terasbendung adalah 42184. Terdapat 14 buah desa di dalam daerah kecamatan Kragilan.
Masjid Kem Sri Pantai

Pentadbiran

Masjid Kem Sri Pantai memiliki nombor pendaftaran masjid No Daftar: MY-11-KTR-00395.
Daerah Zhari

Zhari merupakan sebuah wilayah di Wilayah Kandahar, Afghanistan.
Manat Azerbaijan

Manat (ISO 4217: AZN) merupakan mata wang Azerbaijan. Manat disubdivisikan kedalam 100 qəpik. Perkataan manat dipinjam dari perkataan Empayar Rusia "монета" (koin) yang diucapkan "maneta". Manat juga merupakan petunjuk ruble Soviet baik pada bahasa Azerbaijan dan bahasa Turkmen. Manat digunakan di Azerbaijan kecuali Nagorno-Karabakh. Rata inflasi mata wang ini adalah 11.5%.
Kampung Tok Sabil

Poskod

Poskod yang digunakan di Kampung Tok Sabil, Alor Setar, Kedah adalah 05400.
Teluk Jervis

Geografi

Di Wilayah Teluk Jervis di sebelah selatan teluk ialah penempatan Greenpatch, Hyams Beach, dab Pulau Bowen. Dari utara ke selatan di pantai teluk New South Wales ialah Callala Beach, Callala Bay, Huskisson dan Vincentia. Semenanjung Beecroft, di sebelah utara teluk, telah digunakan sebagai lapang sasar bom oleh Tentera Laut Australia. Point Perpendicular membentuk hujung selatan semenanjung.

Geologi

Teluk Jervis ialah lembah sungai tenggelam dan terbentuk 15,000 tahun yang lalu, pada akhir zaman ais yang lalu. Teluk itu mengambil penampilan sekarang sekitar 4000 SM selepas paras laut telah meningkat 120 meter (390 ka), dan penghadang gumuk pasir dicipta di semenanjung selatan. Banyak batu di Teluk Jervis adalah sebahagian daripada pembentukan batu pasir Lembangan Sydney, yang berusia 280-225 lama juta tahun, walaupun kawasan yang lebih rendah ditindih dengan era sediments Tertiari.
Beberapa ciri di Teluk Jervis telah digunakan sebagai bukti bahawa pantai Australia mengalami banyak gergasi tsunami sebelum penjajahan Eropah.

Alam Sekitar

Kawasan penting dalam alam semula jadi yang Jervis Bay Taman Negara Booderee, Taman Negara Teluk Jervis dan Taman Laut Teluk Jervis.
Lebih kurang 158 kilometer persegi (61 bt persegi) tanah di kedua-dua belah teluk telah dikenal pasti oleh BirdLife International sebagai Kawasan Penting Burung (IBA) kerana pantai kawasan rawanya menyokong sub-populasi terbesar daripada spesis terancam seperti eastern bristlebird, diasingkan daripada sub-populasi lain.
Teluk Jervis telah direkodkan sebagai mempunyai pasir paling putih di dunia.

Sejarah

Bukti arkeologi di Burrill Lake, 30 kilometer di selatan Teluk Jervis, menunjukkan pendudukan Orang asli sejak 20,000 tahun.
Teluk Jervis telah dilihat oleh Leftenan James Cook di atas HMS Endeavour pada 25 April 1770 (dua hari selepas Hari Saint George) dan dia menamakan selatan tanjung Cape St George.
Pada Ogos 1791 Leftenan Richard Bowen, di atas kapal pengangkutan banduan Atlantic, sebahagian daripada Armada Ketiga, belayar masuk ke dalam teluk dan menamakannya sebagai penghormatan kepada Admiral John Jervis, yang beliau berkhidmat. Pada November 1791 Master Matthew Weatherhead memasuki teluk itu di atas kapal Matilda, yang juga telah menjadi sebahagian daripada Armada Ketiga, untuk membuat kerja baik pulih kapal.